Esta obra, adaptada al asturiano por Lluis Antón González Fernández y representada nos teatros con gran aciertu y guapura por Telón de Fondo, cuntal repasu amarguxu de la vida en comuña dun matrimoniu a lo llargo de la tarde del so 18 aniversariu, onde ante lolvidu dél, ella pedirá-y como únicu regalu que tean una hora de parola ente dambos, una hora ensin tener prendida la televisión. Les ires guardaes, les faltes cometíes, les vexaciones, los abusos, la incomprensión, los deseyos non cumplíos; too ello s´anubre a lo llargo desa hora maldita na que lo peor de caún, españará con roxura nel escenariu, en dalgunes ocasiones queriéndolo, como si va tiempu naguare por salir d´ente les sos almes, y notres, namás pa mancar al otru, pa esfrañilu.